ai4bharat/Pralekha huggingface dataset:
اقلیتی امور کی وزارتت
آج ملک بھر میں مختلف تنظیموں کی طرف سے ”مسلم خواتین کے حقوق کا دن“ منایا گیا
تین طلاق کے خلاف قانون مسلم خواتین کے آئینی حقوق کو یقینی بنانے کے لیے ”بڑی اصلاح“ ثابت ہوا ہے جس کے ”بہتر نتائج“ سامنے آئے ہیں: مختار عباس نقوی
آج ملک بھر میں مختلف تنظیموں کی جانب سے ”مسلم خواتین کے حقوق کا دن“ منایا گیا جہاں مسلم خواتین نے تین طلاق کے خلاف قانون لانے پر وزیر اعظم جناب نریندر مودی کا تہہ دل سے شکریہ ادا کیا۔
خواتین اور بچوں کی ترقی کی وزیر محترمہ سمرتی ایرانی، اقلیتی امور کے وزیر جناب مختار عباس نقوی اور وزیر ماحولیات، جنگلات اور موسمیاتی تبدیلی جناب بھوپیندر یادو نے آج نئی دہلی میں ”مسلم خواتین کے حقوق کا دن“ پروگرام میں شرکت کی۔ وزرا نے تین طلاق کی شکار کئی خواتین سے بات چیت بھی کی۔
مسلم خواتین نے یکم اگست 2019 کو تین طلاق کے خلاف قانون لانے پر وزیر اعظم کا شکریہ ادا کیا جس نے تین طلاق کی معاشرتی خرابی کو ایک مجرمانہ جرم بنا دیا ہے۔ انھوں نے کہا کہ حکومت نے ملک کی مسلم خواتین کی ”خود انحصاری، عزت نفس اور خود اعتمادی“ کو مضبوط کیا ہے اور تین طلاق کے خلاف قانون لا کر ان کے آئینی، بنیادی اور جمہوری حقوق کا تحفظ کیا ہے۔
اس موقع پر مسلم خواتین سے خطاب کرتے ہوئے محترمہ سمرتی ایرانی نے کہا کہ یکم اگست تین طلاق کے خلاف مسلم خواتین کی جدوجہد کو سلام کرنے کا دن ہے۔ انھوں نے کہا کہ اقلیتی امور کی وزارت، خواتین اور بچوں کی ترقی کی وزارت اور لیبر کی وزارت مسلم خواتین میں کاروباری سرگرمیوں کی حوصلہ افزائی کے لیے مل کر کام کریں گی۔ انھوں نے یہ بھی کہا کہ مسلم خواتین کو ”مدرا یوجنا“، ”جن دھن یوجنا“، ”اسٹینڈ اپ انڈیا“، ”پوشن ابھیان“ جیسی اسکیموں کے ذریعے بے حد فائدہ ہوا ہے۔
اس موقع پر جناب بھوپیندر یادو نے کہا کہ حکومت معاشرے کے ہر طبقے کی خواتین کے وقار اور عطائے اختیار کو یقینی بنانے کے لیے کام کرتی رہی ہے۔ حکومت نے تین طلاق کے خلاف قانون لا کر مسلم خواتین کے وقار کو یقینی بنایا ہے۔ بیشتر بڑے مسلم ممالک نے بھی تین طلاق کو ختم کر دیا ہے۔ انھوں نے کہا کہ حکومت کی ”بلا امتیاز ترقی“ کی پالیسی نے پورے ملک میں اعتماد کی فضا پیدا کی ہے۔ میڈیکل/ڈینٹل سٹڈیز میں او بی سی اور معاشی طور پر پسماندہ طبقے کے لیے کوٹہ فراہم کرنے کے حکومتی فیصلے سے مسلم کمیونٹی کے غریب طبقوں کو بھی فائدہ ہوگا۔ جناب بھوپیندر یادو نے کہا کہ حکومت نے ہمیشہ ضرورت مندوں کی فلاح و بہبود کے لیے کام کیا ہے۔
اس موقع پر خطاب کرتے ہوئے، جناب نقوی نے کہا کہ تین طلاق کے خلاف قانون مسلم خواتین کے آئینی حقوق کو یقینی بنانے کے لیے ایک ”بڑی اصلاح“ ثابت ہوا ہے جس کے ”بہتر نتائج“ سامنے آئے ہیں۔ وزیر موصوف نے کہا کہ قانون کے نفاذ کے بعد ملک بھر میں تین طلاق کے معاملات میں نمایاں کمی واقع ہوئی ہے۔
بھارت کا مسابقتی کمیشن
سی سی آئی نے اڈانی گرین انرجی لمیٹیڈ کے ذریعہ ایس بی انرجی ہولڈنگ لمیٹیڈ کے حصول کو منظوری دی
نئی دہلی، یکم جولائی 2021، کمپٹیشن کمیشن آف انڈیا  نے گزشتہ روز کمپٹیشن ایکٹ 2002 کی دفعہ 31  کے تحت ایس بی انرجی ہولڈنگ لمیٹیڈ  کی اڈانی گرین انرجی لمیٹیڈ  کے ذریعہ حصولیابی کو منظوری دی۔
مجوزہ الحاق سے مراد ٹارگیٹ کمپنی کے موجودہ شیئر ہولڈروں سے ایکوائرر کے ذریعہ ٹارگیٹ کی مکمل  شیئر ہولڈنگ کی حصولیابی ہے۔
ایکوائرر قابل تجدید توانائی کے ذریعہ بجلی پیدا کرنے کا کاروبار کرتا ہے ۔ ایکوائرر اڈانی گروپ ایک حصہ ہے جو کہ ایک بڑی ہندوستانی ملٹی نیشنل کمپنی ہے جس میں عوامی سطح پر تجارت کرنے والی چھ کمپنیاں شامل ہیں۔ ایکوائرر اور اس کی معاون کمپنیاں بھارت میں  شمشی توانائی  بادی توانائی اور  ہائی بریڈ توانائی کے ذریعہ بجلی پیدا کرنے کا کاروبار کرتی ہیں۔
ٹارگیٹ کمپنی مختلف اسپیشل پرپز وہیکلز  کے ذریعہ بجلی اور قابل تجدید ذرائع سے پیدا ہونے والی توانائی پیدا کرنے، سپلائی کرنے اور فروخت کرنے کا کام کرتی ہے۔ ٹارگیٹ کمپنی ایس پی ویز کے لئے بھارت میں قائم کی گئی آخری ہولڈنگ کمپنی ہے جس کا فوکس قابل تجدید توانائی کے پروجیکٹ تیار کرنے پر ہے۔
سی سی آئی کا مفصل آرڈر بعد میں جاری کیا جائے گا۔
۔۔۔۔۔۔۔۔۔۔۔
ش ح۔ا گ۔ن ا۔
U-6095
(Visitor Counter : 143
نوجوانوں کے امور اور کھیل کود کی وزارت
زمینی سطح پر کھلاڑیوں کو ٹریننگ دینے اور ملک میں کھیل کے بنیادی ڈھانچے کو مضبوط کرنے کےلئے’کھیلو انڈیا ‘ مرکز کھولے جارہے ہیں:جناب انوراگ ٹھاکر
ملک میں زمینی سطح پر کھیل کے بنیادی ڈھانچے کو مضبوط کرنے کے حکومت کے نظریے کے ایک حصہ کے طورپر ایک کم لاگت والا اور موثر اسپورٹس ٹریننگ سسٹم تیار کیا گیا ہے ،جہاں سابق ’چیمپین کھلاڑی‘کو کوچ اور مشیر بنایا جائےگا،جس سے زمینی سطح پر کھلاڑیوں کی ٹریننگ کےلئے ان کی مہارت اور تجربے کا مناسب استعمال کیا جا سکے اور ان کے لئے آمدنی کا ایک مستقل ذریعہ کو یقینی بنایا جا سکے۔ہر کھیلو انڈیا سینٹر  کو کوچ کے طورپر سابق چیمپین ایتھلیٹ کے محنتانہ،اسسٹننٹ اسٹاف ،آلات کی خرید،اسپورٹس کٹ،استعمال کے اشیا،مقابلوں اور انعقاد میں حصہ داری کےلئے فنڈفراہم کیا جائے گا۔ 26ریاستوں/مرکز کے زیر انتظام علاقوں کے 267ضلعوں میں 360کے آئی سی کھولے گئے ہیں۔
ان مراکز کے ذریعہ صلاحیت پول کے انتخاب کو حتمی شکل دی جانی باقی ہے۔ہر کے آئی سی کو موجودہ سہولت کی ترقی،کھیل کے میدان ،کھیل کے آلات اور استعمال کے قابل سازوسامان وغیرہ کےلئے شروعات میں پانچ لاکھ روپے کی امدادی گرانٹ مہیا کی جاتی ہے۔اس کے علاوہ ،اگلے چار برسوں تک ہر سال پانچ سال روپے امدادی رقم کے طورپر کھیل کے آلات کی خرید اور استعمال کےلئے اسپورٹس کٹ وغیرہ اور بطور کوچ /مشیر مقرر سابق چیمپین کھلاڑیوں کی تنخواہ جیسے خرچ کو پورا کرنے کےلئے دئے جاتے ہیں ۔
نوجوانوں کے امور اور کھیلوں کے وزیر جناب انوراگ ٹھاکر نے آج راجیہ سبھا میں ایک سوال کےتحریری جواب میں یہ معلومات دی۔
ش ح ۔ا م۔رب۔
U:6722
(Visitor Counter : 109
خلا ء کا محکمہ
ملک میں تیار کردہ جی پی ایس
نئی دہلی،26؍جون،شمال مشرقی خطے کی ترقی کے مرکزی وزیر مملکت  ، وزیراعظم کے دفتر ، عملے ، عوامی شکایات اور پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے آج لوک سبھا میں ایک سوال کے تحریری جواب میں ایوان کو مطلع کیا کہ اسرو نے بھارت کا اپنا ’’نیوی گیشن ود انڈین کانسٹی لیشن ‘‘  نامی نیوی گیشن سٹیلائٹ نظام قائم کرلیا ہے اور یہ اپریل 2018 کے بعد سے کام کر رہا ہے۔
اسرو نے اسپیس سیگمینٹ  اور گراؤنڈ سیگمنٹ  قائم کرنے سے متعلق تمام ضروری تیاریاں مکمل کرلی ہیں۔ اس نظام کے 7 سٹیلائٹ پوزیشننگ ، نیوی گیشن اور ٹائمننگ  خدمات فراہم کررہی ہیں اور ایک سٹیلائٹ  پیغامات کی ترسیل کی خدمات انجام دے رہا ہے۔
ملک میں تیار کردہ اس نظام کی صلاحیت کو مختلف شعبوں میں استعمال کئے جانے کے ساتھ بروئے کار لایا جارہا ہے جس میں گاڑیوں کی تلاش کا نظام ، موبائل ، ٹائمننگ اور بجلی کی ترسیل ، ماہی گیری اور سروے وغیرہ شامل ہیں۔ مثال کے طور پر پہلی اپریل 2019 کے بعد سےرجسٹرڈ شدہ تمام کمرشیل گاڑیوں کے لئے ضروری ہے کہ وہ وہیکل ٹریکر لگائیں ، جو این اے وی -آئی سی سے منسلک ہے۔ بھارت میں 30 سے زیادہ کمپنیاں آٹو موٹیو ریسرچ ایسوسی ایشن آف انڈیا  یا بین الاقوامی مرکز برائے آٹو موٹیو ٹیکنالوجی  سے منظور شدہ این اے وی – آئی سی سے منسلک وہیکل ٹریکرس تیار کررہی ہیں۔ ان خد مات کی فراہمی کے نتیجے میں امریکہ کی ملکیت والے جی پی ایس نظام پر انحصار کو ختم کیا جاسکتا ہے۔
۔۔۔۔۔۔۔۔۔۔۔۔۔۔۔

U-2615
(Visitor Counter : 99
کوئلے کی وزارت
کوئلے اور کانکنی کی سرکاری دائرہ کار کی صنعتیں کو وڈ -19 سے نبرد آزمائی کے عمل میں بہتر ین ممکنہ امداد فراہم کررہی ہیں:جناب پرہلاد جوشی
نالکو اور ایم سی ایل اُڈیشہ میں دو اسی مقصد کے لئے وقف کووڈ-19اسپتالوں کو سرمایہ فراہم کریں گی
نئی دہلی ،20؍اپریل2020:نیشنل ایلومینیم کمپنی اور کول انڈیا کی ذیلی کمپنی مہاندی کول فیلڈ لمٹیڈ اُڈیشہ میں کووڈ -19کے علاج کے لئے کلی طورپر وقف اسپتالوں کے لئے اپنی جانب سے مکمل فنڈ فراہم کریں گی۔ ان اسپتالوں کا افتتاح اُڈیشہ کے وزیر اعلیٰ جناب نوین پٹنائک نے پیٹرولیم اور قدرتی گیس کے مرکزی وزیر جناب دھرمیندر پردھان اور کوئلہ اور کانکنی جناب پرہلاد جوشی کے ساتھ مشترکہ طورپر آج ویڈیو کانفرنسگ کے توسط سے کیا ہے۔دونوں اسپتالوں کو حکومت اُڈیشہ کی جانب سے شروع کیاگیاہے اور یہ اسپتال ریاست کے مختلف میڈیکل اسپتالوں کی مدد سے کام کریں گے۔
کوئلہ اور کانکنی کے وزیر جناب پرہلاد جوشی نے کہا کہ کوئلہ اورکانکنی وزارتوں کی سرکاری دائرہ کار کی صنعتوں نے ریاستی حکومتوں کو کووڈ1-19سے نبرد آزمائی کے عمل میں اپنا بہترین ممکنہ تعاون فراہم کیا ہے ، جو فخر کی بات ہے۔ یہ دونوں اسپتال کووڈ سے متعلق تمام تر سہولتوں کے حامل ہے، جن سے اُڈیشہ کے عوام کو بڑی مدد ملے گی۔نالکو نبرنگ پور ضلع میں قائم 200بستروں والے اسپتال کے لئے سرمایہ فراہم کرے گی۔ ایم سی ایل ریاست کے ضلع انگل میں واقع تلچر کے 150بستروں والے اسپتال کے لئے فنڈ فراہم کرے گی۔ایم سی ایل نے اسپتال میں اپنی جانب سے میڈیکل کالج کی بنیادی ڈھانچے کی فراہمی میں بھی مدد فراہم کی ہے۔
مرکزی حکومت نےپہلے ہی ریاستی حکومتوں کو کووڈ -19 سے نمٹنے کے لئے ضلعی معدنیاتی فنڈ کے تحت دستیاب بقایہ فنڈ کے 30 فیصدحصے کا استعمال کرنے کی اجازت دے دی ہے۔کوئلہ اور معدنیات کے وزیر نے کہا ہے کہ اس سے اُڈیشہ جیسی معدنیات سے مالامال ریاست کو اس وبائی مرض سے نمٹنے میں مدد ملے گی۔
یہ بات قابل ذکر ہے کہ نالکو کے ملازمین نے اپنی ایک دن کی تنخواہ جو مجموعی طورپر 2.5کروڑ روپے کے بقدر بنتی ہے، اُڈیشہ کے وزیر اعلیٰ کے راحتی فنڈ میں بطور عطیہ دی ہے۔ایم سی ایل پہلے ہی بھوبنیشور میں حال ہی میں اُڈیشہ حکومت کی طرف سے قائم کووڈ-19کے 500بستروں والے اسپتال کے لئے سرمایہ فراہم کررہی ہے۔یہ کول انڈیا کی ذیلی اکائی ہے اور اس ادارے نے اُڈیشہ کے جھرسوگوڈا ضلع میں 50 بستروں والا آئیسو لیشن مرکز بھی قائم کر رکھا ہے۔ کمپنی نے مضافاتی علاقوں میں دھونی دینے کے لئے اپنا جدید ترین سازو سامان پہلے ہی مصروف خدمت کررکھا ہے۔ اس کے علاوہ یہ ادارہ کانکنی کرنے والوں اور قرب و جوار میں رہنے والے دیگر افراد کو ماسک اور الکحل پر مبنی سینیٹائزر بھی تقسیم کررہا ہے۔
نالکو کانکنی کی وزارت کے تحت کام کرنے والی مرکزی سرکاری دائرہ کار کی صنعتی اکائی ہے اور ایم سی ایل وزارت کوئلہ حکومت ہند کے تحت کام کرنےوالی کول انڈیا لمٹیڈ کی ذیلی شاخ ہے۔ نالکو بھارت میں اپنی جانب سے 32فیصد باکزائیڈ، 33فیصد ایلومینا اور 12 فیصد ایلومینیم پیداوار تعاون دیتی ہے۔سی آئی ایل بھارت کے مجموعی کوئلہ آؤٹ پٹ میں 80 فیصد سے زیادہ تعاون دیتی ہے۔
ریلوے کی وزارت
مسافرٹرین چلانے میں سرکاری نجی ساجھیداری کے لئے آرایف کیو کے جواب میں موصول درخواستیں آج کھولی گئیں
ریلوے کی وزارت کو بہترین جواب ملاہے
موصولہ تمام 120درخواستیں 12کلسٹروں کے لئے موصول ہوئی ہیں جوکہ 15درخواست کنندہ کمپنیوں نے جمع کی ہیں
نئی دہلی ،7اکتوبر: ہندوستانی ریلوے نے مختلف کمپنیوں کی جانب سے مسافرٹرینوں کے آپریشن پروجیکٹ میں عوامی نجی ساجھیداری کے لئے آرایف کیو کے جواب میں مختلف کمپنیوں کی جانب سے موصولہ درخواستوں کو آج کھولا۔ ریلوے کی وزارت کو بہترین ردعمل ملاہے ۔
موصولہ تمام 120درخواستیں 12کلسٹروں کے لئے موصول ہوئی ہیں جوکہ 15درخواست کنندہ کمپنیوں نے جمع کی ہیں۔یہ بات قابل غورہے کہ ریلوے کی وزارت  نے ، اُن 12کلسٹروں میں مسافرٹرین خدمات کے آپریشن میں نجی ساجھیداری کے لئے درخواست برائے کوالیفیکیشن  مدعوکی تھیں ، جو کہ 140اصل منزل کے روٹس کا احاطہ کریں گی اور نیٹ ورک پر، اعلیٰ معیاری ٹرینوں کو چلانے کی کارروائی میں اضافے کی غرض سے 151جدید ٹرینیں متعارف کرائی جائیں گی ۔
یہ پہلی مرتبہ ہے کہ ہندوستانی ریلوے نیٹ ورک میں مسافرٹرینیں چلانے کے لئے نجی سرمایہ کاری کو راغب کرنے کے اہم اقدامات کئے جارہے ہیں ۔ توقع ہے کہ یہ پروجیکٹ تقریبا 30000کروڑکی نجی شعبے کی سرمایہ کاری حاصل کرسکے گا۔
اس پروجیکٹ کو حاصل کرنے کے لئے نجی کمپنیوں کا انتخاب ایک شفاف دومرحلہ کے مقابلہ جاتی بولی کے عمل کے ذریعہ کیاجائے گاجس میں درخواست برائے کوالی فیکیشن  اور درخواست برائے تجویز  شامل ہوں گی ۔
12کلسٹروں کے لئے آرایف کیو کو یکم جولائی ، 2020کو شائع کیاگیاتھا ۔
وزارت ریلوے درخواستوں اورآرپی ایف دستاویزات کی جانچ پڑتال کا کام مہم جویانہ سطح پر مکمل کرے گااور یہ نومبر ،2020تک اہل درخواست کنندہ گان کودستیاب کرادیاجائے گا۔ ریلوے کی وزارت نے فروری ، 2021تک تمام کلسٹروں کی تفویض کا نشانہ مقررکیاہے ۔
کلسٹرجاتی شرکت کی تفصیلات
|
|
نمبرشمار
|
|
کلسٹرکانام
|
|
آرایف کیو کی موصولہ تعداد
|
|
1
|
|
ممبئی 1
|
|
9
|
|
2
|
|
ممبئی 2
|
|
12
|
|
3
|
|
دہلی 1
|
|
10
|
|
4
|
|
دہلی 2
|
|
12
|
|
5
|
|
چنڈی گڑھ
|
|
9
|
|
6
|
|
ہاوڑہ
|
|
9
|
|
7
|
|
پٹنہ
|
|
9
|
|
8
|
|
پریاگ راج
|
|
10
|
|
9
|
|
سکندرآباد
|
|
10
|
|
10
|
|
جے پور
|
|
10
|
|
11
|
|
چنئی
|
|
9
|
|
12
|
|
بینگلورو
|
|
11
|
|
|
|
میزان
|
|
120
شراکت داروں کی تفصیلات
|
|
نمبرشمار
|
|
درخواست دہندہ کانام
|
|
1
|
|
میگاانجینئرنگ اینڈ انفراسٹرکچرلمیٹڈ
|
|
2
|
|
سائی ناتھ سیلس اینڈ سروسیز پرائیویٹ لمیٹڈ
|
|
3
|
|
آئی آربی انفراسٹرکچرڈیولپرس لمیٹڈ
|
|
4
|
|
انڈین ریلوے کیٹرنگ اینڈ ٹورازم کارپوریشن لمیٹڈ
|
|
5
|
|
جی ایم آرہائے ویزلمیٹڈ
|
|
6
|
|
ویل اسپن انٹرپرائزیزلمیٹڈ
|
|
7
|
|
گیٹ وے ریل فریٹ لمیٹڈ
|
|
8
|
|
کیوب ہائی ویز اینڈ انفراسٹرکچر III پرائیویٹ لمیٹڈ
|
|
9
|
|
مالیم پتی پاورپرائیویٹ لمیٹڈ
|
|
10
|
|
ایل اینڈ ٹی انفراسٹرکچرڈیولپمنٹ پروجیکٹس لمیٹڈ
|
|
11
|
|
آرکے ایسوسی ایٹس اینڈ لوٹلیئرس پرائیویٹ لمیٹڈ
|
|
12
|
|
کانسٹرکسینسی آکزیلیئرڈی فیروکیریلیز، ایس اے
|
|
13
|
|
پی این سی انفرٹیک لمیٹڈ
|
|
14
|
|
اروند ایویشن
|
|
15
|
|
بی ایچ ای ایل
وزارت دفاع
دفاعی حصول کی کونسل نے، 4276 کروڑ روپے کی مالیت کی، سرمایہ کے حصول کی تین تجاویز - دو ہندوستانی فوج اور ایک ہندوستانی بحریہ کی – کی ضرورت کو منظوری دی
دفاعی حصول کونسل  کی ایک میٹنگ،وزیردفاع جناب راج ناتھ سنگھ کی صدارت میں، 10 جنوری 2023 کو منعقد ہوئی، جس میں 4276 کروڑ روپے مالیت کی سرمایہ کے حصول کی تین تجاویز کے لیے ضرورت کی منظوری کو منظوری دی گئی۔ تینوں تجاویز - دو ہندوستانی فوج اور ایک ہندوستانی بحریہ - خریداری  زمرے کے تحت ہیں۔
ڈی اے سی نے ہیلینا ٹینک شکن گائیڈڈ میزائل، لانچرز اور متعلقہ معاون آلات کی خریداری کے لیے اے او این کا معاہدہ کیا جسے ایڈوانسڈ لائٹ ہیلی کاپٹر  سے مربوط کیا جائے گا۔ یہ میزائل دشمن کے خطرے کا مقابلہ کرنے کے لیے اے ایل ایچ کے ہتھیار سازی کا ایک لازمی حصہ ہے۔ اس کی شمولیت سے ہندوستانی فوج کی جارحانہ صلاحیت مزید مستحکم ہوگی۔
ڈی اے سی نے، ڈی آر ڈی او کے ذریعہ ڈیزائن اور ترقی کے تحت، وی ایس ایچ او آر اے ڈی میزائل نظام کی خریداری کے لئے اے او این کی بھی منظوری دی ہے۔ شمالی سرحدوں کے ساتھ حالیہ پیش رفت کے پیش نظر، موثر فضائی ڈیفنس  ہتھیاروں کے نظام پر توجہ مرکوز کرنے کی ضرورت ہے جو کہ انسانوں کے لیے قابل نقل و حمل ہیں اور اسے ناہموار علاقوں اور سمندری ڈومین میں تیزی سے تعینات کیا جا سکتا ہے۔ وی ایس ایچ او آر اے ڈی کی خریداری، ایک مضبوط اور تیزی سے تعیناتی کے قابل نظام کے طور پر، فضائی دفاعی صلاحیتوں کو مستحکم کرے گی۔
مزید برآں، ڈی اے سی نے ہندوستانی بحریہ کے لیے شیوالک کلاس بحری جہازوں اور نیکسٹ جنریشن میزائل ویسلز  کے لیے براہموس لانچر اور فائر کنٹرول سسٹم  کی خریداری کی منظوری دےدی ہے۔ ان کی شمولیت سے ان جہازوں کی میری ٹائم اسٹرائیک آپریشنز، دشمن کے جنگی جہازوں اور تجارتی جہازوں کو روکنے اور تباہ کرنے کی صلاحیت میں اضافہ ہوگا۔
وزارت خزانہ
اسٹینڈ اپ انڈیا اسکیم کے تحت، 81 فیصدسے زیادہ اکاؤنٹ بردار خواتین ہیں
مُدرا : قرضہ کھاتوں میں سے 68فیصد کا تعلق خواتین صنعت کاروں سے ہے
پی ایم جے ڈی وائی : 41.93 کروڑ کھاتوں میں 23.21 کروڑکھاتے خواتین کے ہیں
نئی دہلی، 08 مارچ2021: وزارت خزانہ نے ، گزشتہ 7 برس میں مختلف اسکیمیں شروع کی ہیں، جن میں خواتین کو بااختیار بنانے کی خصوصی گنجائشیں موجود ہیں ۔ اس اسکیم نے، بہتر زندگی گزارنے اور صنعت کار بننے کے ان کے اپنے خواب کو شرمندۂ تعبیر کرنے کے لئے ، مالی طورپر خواتین کو بااختیار بنایا ہے۔
آج 08 مارچ 2021 کو جب ہم بین الاقوامی خواتین کا دن منارہے ہیں ،آئیے ہم ان مختلف اسکیم جاتی اقدامات کا جائزہ لیں، جو وزارت خزانہ نے شروع کی ہیں اور جن سے ہندوستان میں خواتین کوفائدہ پہنچا ہے۔
اسٹینڈ اپ انڈیا اسکیم – اسٹینڈ اپ انڈیا اسکیم 5 اپریل 2016 کو شروع کی گئی ،اس کا مقصد معاشی تفویض ا ختیارات اور روزگار وضع کرنے کے لئے انتہائی بنیادی سطح پر صنعت کاری کو فروغ دیناہے۔یہ اسکیم ، درج فہرست ذاتوں ،درج فہرست قبائل اورخواتین صنعت کاروں جیسے لوگوں کے خدمات سے محروم شعبے تک رسائی کے لئے، ادارہ جاتی قرضہ کے ڈھانچے کو مستحکم کرتی ہےتاکہ انہیں قوم کی اقصادی پیش رفت میں شرکت کے قابل بنایا جاسکے۔
اس اسکیم کا مقصد ، گرین فیلڈ انٹرپرائز کے قیام کے لئے ، ایس سی بی کی بینک کی ہر شاخ کو کم سے کم ایک درج فہرست ذات  یا درج فہرست قبائل  قرض خواہ اور کم سے کم ایک خاتون قرض خواہ کو 10 لاکھ روپے اور ایک کروڑروپے کے درمیان کوئی رقم ،بینک قرضے کی صورت میں فراہم کرانا ہے۔
اسٹینڈ اپ انڈیا اسکیم کے تحت ،26.02.2021 تک ، 81فیصدیعنی 91109 کھاتوں سے زیادہ خواتین صنعت کاروں کے لئے20749 کروڑروپے کی مالیت کی رقم کی منظوری دی گئی ہے ۔
پردھان منتری مُدرا یوجنا – پی ایم ایم وائی 8 اپریل 2015 کو شروع کی گئی تھی، جس کامقصد غیر-کارپوریٹ ، غیر – فارم چھوٹے /بہت چھوٹے صنعت کاروں کو 10لاکھ روپے تک کا قرضہ فراہم کرنا ہے۔یہ قرضے پی ایم ایم وائی کے تحت مُدرا قرضوں کے طورپر مخصوص کئے گئے ہیں۔یہ قرضے کمرشیل بینکس ، آر آر بیز ، اسمال فائنانس بینکس ، ایم ایف آئیز اور این بی ایف سیز کے ذریعہ فراہم کرائے جاتے ہیں۔
پی ایم ایم وائی کے زیر سایہ ، مُدرا نے تین زمرے وضع کئے ہیں، جن کے نام ہیں ’ششو ‘ ،’ کشور‘ اور ’ترون ‘۔ اس کا مقصد پیش رفت/ترقی کے مرحلے اورفائدہ اٹھانے والی انتہائی چھوٹی اکائی / صنعت کار کی مالی ضروریات کے علاوہ گریجویشن /پیش رفت کے اگلے مرحلے کے لئے، ایک حوالہ پوائنٹ بھی فراہم کرنا ہے۔
آغاز کے بعد سے مُدرا اسکیم کے تحت ، تقریباََ 68فیصد یعنی 19.04 کروڑ کھاتوں کے لئے 6.36 لاکھ کروڑروپے کی رقم کی ،خواتین صنعت کاروں کے لئے منظوری دی گئی ۔
پردھان منتری جندھن یوجنا  -پی ایم جے ڈی وائی کا آغاز 28 اگست 2014 کو ہوا تھا۔یہ بینکاری کی سہولیات تک ہرایک کی رسائی کی راہ ہموار کرتی ہے ، جس میں ہرایک گھرانے کے لئے کم سے کم ایک بنیادی بینک کھاتے کا ہونا ، مالیاتی خواندگی ، قرضے، بیمہ اور پنشن تک رسائی شامل ہے ۔
اس اسکیم کے تحت 24.02.2021تک کھولے گئے 41.93 کروڑکھاتوں میں سے 23.21 کروڑ کھاتے خواتین کھاتے داروں سے تعلق رکھتے ہیں۔
وزیراعظم کا دفتر
وزیر اعظم نے اسرائیل کے وزیر اعظم عزت مآب بنجامن نتن یاہو سے بات کی
وزیر اعظم جناب نریندر مودی نے آج اسرائیل کے وزیر اعظم عزت مآب بنجامن نتن یاہو سے ٹیلی فون پر بات کی۔
وزیر اعظم نےعزت مآب نیتن یاہو کو چھٹی بار اسرائیل کے وزیر اعظم منتخب ہونے پر اپنی پرتپاک مبارکباد پیش کی اور ان کے کامیاب دور کے لیے نیک خواہشات کا اظہار کیا ۔
دونوں رہنماؤں نے حالیہ برسوں میں ہند-اسرائیل اسٹریٹجک پارٹنرشپ میں تیزی سے پیش رفت پر اطمینان کا اظہار کیا، اور مختلف شعبوں میں اسٹریٹجک تعاون کو مزید مضبوط بنانے کے امکانات پر اتفاق کیا۔
وزیراعظم نے عزت مآب نتن یاہو کو جلد ہی ہندوستان کا دورہ کرنے ہی دعوت دی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-363
(
زراعت اور کاشتکاروں کی فلاح و بہبود کی وزارت
سی سی اے نے 10 ہزار نئے ایف پی او کی تشکیل اور فروغ کے لئے کسانوں کی پیداوری تنظیموں  کی تشکیل اور فروغ کی اسکیم کو منظوری دی
نئی دہلی،19؍فروری،وزیراعظم جناب نریندر مودی کی صدارت میں اقتصادی امور کی کابینہ کمیٹی نے سال 20-2019 سے 24-2023 تک ، پانچ سال کے عرصے میں 10 ہزار ایف پی اوز قائم کرنے کو منظوری دے دی ہے تاکہ کسانوں کی اقتصادی ترقی کو یقینی بنایا جاسکے۔ ہر ایف پی او کو اس کے قیام سے پانچ سال تک مدد فراہم کی جائے گی۔
فوائد:
چھوٹے اور حاشئے پر رہنے والے کسانوں کے پاس اتنی اقتصادی قوت نہیں ہوتی کہ وہ پیداوری ٹیکنالوجی خدمات اور قدر میں اضافے سمیت فروخت میں مدد کے لئے درخواست کرسکیں۔ ایس پی اوز کی تشکیل کے ذریعے ایسے کسانوں کو اجتماعی طور پر معیاری لاگت ، ٹیکنالوجی ، قرض اور اپنا سامان فروخت کرنے کے وسائل کے لئے زیادہ بہتر رسائی حاصل ہوسکے گی اور وہ بہتر آمدنی حاصل کرسکیں گے۔
اسکیم کا خلاصہ:
- مرکزی سیکٹر کی ایک نئی اسکیم ’’کسانوں کی پیداوری تنظیموں کی تشکیل اور فروغ ‘‘ ہے جس کا مقصد پانچ سال کے لئے  4496.00 کروڑ روپے کی لاگت سے 10 ہزار نئے ایف پی اوز کی تشکیل اور فروغ کرنا ہے جس کے لئے 25-2024 سے 28-2027 تک ہر ایف پی او کو اس کی تشکیل سے پانچ سال تک مدد فراہم کرنے کی خاطر مزید 2369.00 کروڑ روپے کا عہد کیا گیا ہے۔
- ابتدائی طور پر ایف پی اوز کی تشکیل اور فروغ کے لئے تین ایجنسیاں کام کریں گی، جن میں چھوٹے کسانوں کے زرعی تجارت کا کنسورشیم  ، نیشنل کوآپریٹو ڈیولپمنٹ کارپوریشن  اور نبارڈ شامل ہیں۔ ریاستیں ، اگر وہ چاہیں تو ، ڈی اے سی اینڈ ایف ڈبلیو کے ساتھ صلاح ومشورے سے اسکیم کے نفاذ کے لئے اپنی ایجنسی نامزد کرسکتی ہیں۔
- ڈی اے سی اینڈ ایف ڈبلیو کلسٹر ؍ ریاستوں میں نافذ کرنے والی ایجنسیاں مختص کرے گی جو ریاست میں کلسٹر پر مبنی کاروباری تنظیمیں تشکیل دیں گی۔
- ایف پی اوز کی تشکیل اور فروغ کلسٹر پر مبنی کاروباری اداروں  کے ذریعے کیا جائے گا ، جو ریاست ؍ کلسٹر کی سطح پر نافذ کرنے والی ایجنسیاں ہیں۔ سی بی بی اوز کے پانچ زمرے ہوں گے جن میں فصل پروری ، زرعی اشیاء کی فروخت ؍ قدر میں اضافہ اور ڈبہ بندی ، سماجی تنظیم ، قانون اور کھاتہ داری اور آئی ٹی ؍ ایم آئی ایس شامل ہیں۔ یہ سی بی بی اوز ایف پی او کے فروغ کے تمام معاملوں میں معلومات فراہم کریں گی۔
- ایس ایف اے سی میں مربوط پورٹل اور معلومات کے بندوبست اور نگرانی کے ذریعے پروجیکٹ کے لئے مجموعی رہنمائی ، اعداد وشمار کی تکمیل اور رکھ رکھاؤ کے لئے ایک قومی پروجیکٹ مینجمنٹ ایجنسی  ہوگی۔
- ابتدائی طور پر ایف پی او میں ارکان کی کم از کم تعداد میدانی علاقوں میں 300 اور شمال مشرقی علاقوں یا پہاڑی علاقوں میں 100 ہوگی۔ البتہ ڈی اے سی اینڈ ایف ڈبلیو تجربے ؍ ضرورت کی بنیاد پر زراعت کے مرکزی وزیر کی اجازت سے رکنیت کی کم از کم تعداد میں تبدیلی کرسکتی ہے۔
- ایف پی اوز کی تشکیل کے لئے ملک کے آرزو مند اضلاع کو تر جیح دی جائے گی ، جہاں آرزو مند اضلاع کے ہر بلاک میں کم از کم ایک ایف پی او قائم کی جاسکے۔
- ایف پی اوز کے لئے حصص کی بنیاد کو مستحکم کرنے کے لئے اکیوٹی گرانٹ کی گنجائش ہوگی۔
۔۔۔۔۔۔۔۔۔۔۔۔۔۔۔۔۔۔

U-827
(Visitor Counter : 129
الیکٹرانکس اور اطلاعات تکنالوجی کی وزارت
ہندوستانی بینکنگ نظام زیادہ لچکدار اور مضبوط ہے اور اسے اسٹارٹ اپس کے لیے ترجیحی بینکنگ شراکت دار ہونا چاہیے: وزیر مملکت راجیو چندر شیکھر
ڈی آئی اے ،دنیا کو دکھا سکتا ہے کہ ٹیک ایکو سسٹم کے لیے جدید دور کی قانون سازی کیسی دکھتی ہے
اس بات پر زور دیتے ہوئے کہ ہندوستانی بینکاری نظام لچکدار اور مضبوط ہے، مرکزی وزیر مملکت برائے الیکٹرانکس اور آئی ٹی اور ہنرمندی کی ترقی اور انٹرپرینیورشپ، جناب راجیو چندر شیکھر نے آج کہا کہ اسٹارٹ اپس کو اپنے ترجیحی بینکنگ شراکت داروں کے طور پر ہندوستانی بینکوں کا انتخاب کرنا چاہیے۔
لینوو ٹیک ورل انڈیا 2023 میں غیر رسمی گفتگو کے دوران ، وزیر موصوف نے جی آئی ایف ٹی سٹی ،گجرات میں جو ہندوستانی بینکنگ سسٹم کی بڑھتی ہوئی اہمیت کی علامت ہے، 200 ملین سے زیادہ مالیت کے بینک ڈپازٹس کی منتقلی کے بارے میں بھی بات کی۔ انہوں نے مزید کہا کہ گفٹ سٹی میں دستیاب خصوصی انتظامات ہندوستانی اسٹارٹ اپس کے لیے ایک تیز اور مؤثر معاون ثابت ہوسکتے ہیں۔
"آج بینکنگ سسٹم میں جو چیز پرکشش ہے، وہ خطرہ مول لینے کی ان کی خواہش نہیں ہے، بلکہ یہ ان کی سمجھداری ہے، جو انہیں مضبوط بناتی ہے۔ انہوں نے زور دے کر کہا کہ اسٹارٹ اپ جس چیز کی تلاش کر رہے ہیں، وہ خطرہ یا پرخطر آلات نہیں ہیں، بلکہ وہ محفوظ پناہ گاہوں کی تلاش میں ہیں،جہاں سرمایہ جمع کیا جا سکتا ہے۔
انڈیا اسٹیک کے بارے میں بات کرتے ہوئے، جناب راجیو چندر شیکھر نے یہ بھی اعلان کیا، "مئی کے مہینے میں ہم انڈیا اسٹیک گلوبل کانفرنس کریں گے، جہاں ہم توقع کرتے ہیں، کہ 7 سے 8 ممالک سائن اپ کریں گے اور انڈیا اسٹیک کو لاگو کریں گے، جو اوپن سورس، کم قیمت، قابل عمل اور توسیع پذیر ہیں ۔"
ڈیجیٹل انڈیا ایکٹ کے بارے میں پوچھے جانے پر، جناب راجیو چندر شیکھر نے کہا، کہ "ہمیں ایک قانونی اور سائبر قانون فریم ورک کی ضرورت ہے، جو معاصر اور مستقبل کے لیے تیار ہو۔ خلل معمول کی بات ہے اور اختراع اس بات کو آگے بڑھائے گی، جو قابل قبول ہے۔ اس طرح، ہمیں ایسے قوانین کی ضرورت ہے، جو تبدیلی کی شرح کے ساتھ رفتار برقرار رکھ سکیں۔ ڈی آئی اے اس ماحولیاتی نظام کے لیے عصری، اور مستقبل کا ثبوت ہو گا اور باقی دنیا کو دکھا سکتا ہے کہ ٹیک ایکو سسٹم کے لیے جدید دور کی قانون سازی کیسی ہے۔"
سیمی کنڈکٹرز کے معاملے پر وزیر موصوف نے کہا کہ عزت مآب وزیر اعظم جناب نریندر مودی جی کا ویژن اور حمایت ہندوستان نے سیمی کنڈکٹرز کے دائرہ کار میں جو قدم اٹھایا ہے، اس کے لیے بہت اہم ہے۔ "ہم یقینی طور پر ایک شاندار سرمایہ کاری اور حکومت ہند کی طرف سے منظور شدہ پیکیجنگ سرمایہ کاری کا اعلان کرنے والے ہیں۔" انہوں نے انڈیا سیمی کنڈکٹر ریسرچ سنٹر کے قیام کا بھی اعلان کیا، "جو سیمی کنڈکٹرز میں تحقیق میں اہم صلاحیتیں اور اہلتیں پیدا کرے گا۔"
اس تقریب کا موضوع تھا 'اسمارٹر ٹیکنالوجی کو بااختیار بنانا، ایک بدلتی ہوئی دنیا' اور اس تقریب میں 200 سے زائد مندوبین نے شرکت کی،جو جسمانی طور پر موجود تھے اور 2000 سے زائد وہ مندوبین،جنہوں نے ورچوئل طور پر اس تقریب میں شرکت کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-2990
(Visitor Counter : 59
شہری ہوابازی کی وزارت
آتم نربھر بھارت ابھیان کے تحت جی آئی ایف ٹی شہر میں واقع ومان ایوی ایشن اور ایئربس ہیلی کاپٹرس کے مابین طیاروں کی خریداری کے پہلے معاہدہ پر دستخط کئے گئے
نئی دہلی:7؍ جولائی،2021۔حکومت ہند کے آتم نربھر بھارت ابھیان کے تحت جی آئی ایف ٹی شہر  میں واقع لیز پر لینے والی کمپنی کے ذریعہ ہوائی جہاز کی خریداری کے پہلے آرڈر پر دستخط کرنے کے ساتھ ہندوستانی ہوا بازی کی صنعت کی تاریخ میں آج ایک اور اہم دن رہا۔
شہری ہوا بازی کی وزارت  کے سکریٹری جناب پردیپ سنگھ کھرولا نے راجیو گاندھی بھون، نئی دہلی میں آج منعقدہ ایک پروگرام میں ، وِمان ایوی ایشن، جی آئی ایف ٹی سٹی، گاندھی نگر اور ایئربس ہیلی کاپٹرز ایس اے ایس  کے مابین خریداری کے معاہدے پر دستخط کئے جانے کی صدارت کی۔ وِمان کے سی ای او جناب وشوک مان سنگھ اورایئربس انڈیا کے صدر اور جنوبی ایشیا خطے کے منیجنگ ڈائریکٹرجناب ریمی میلارڈ، ایئرپورٹ اتھارٹی آف انڈیا کے چیئرمین جناب سنجیو کمار اور شہری ہوابازی کی وزارت کے جوائنٹ سکریٹری جناب امبر دوبے کے ہمراہ دیگر سینئر عہدیداران معاہدے پر دستخط کے دوران موجود تھے۔
شہری ہوا بازی کی وزارت کے سکریٹری جناب پردیپ سنگھ کھرولا نے دونوں کمپنیوں کو مبارکباد پیش کرتے ہوئے کہا کہ ’’ہوائی جہاز کی خریداری پر دستخط کرنا ہندوستان کی ہوابازی کی تاریخ کا ایک اہم واقعہ ہے۔ یہ معاہدہ پچھلےچار پانچ سالوں سے ملک میں ایک قابل عمل اجرت اور مالی اعانت ماحولیاتی نظام بنانے کے لئے کی جانے والی کوششوں کا نتیجہ ہے۔ یہ ہندوستان میں آنے والا ایک نیا کاروباری طبقہ ہے اور حکومت ہند آتم نربھر بھارت ابھیان کے تحت ہندوستان میں لیز پر دینے کی سرگرمیوں کو فروغ دینے کے لئے ہر ممکن مدد فراہم کریگی۔
آتم نربھر بھارت ابھیان کے تحت جی آئی ایف ٹی آئی ایف ایس سی، حکومت ہند کی متعدد مراعات اور کم قیمت کے ساتھ لیز پر دینے والوں کیلئے بیحد پُرکشش بن گیا ہے۔ وہ ہندوستان اور بیرون ملک تیزی سے بڑھتی ہوئی سول اور ملٹری ایوی ایشن مارکیٹ کا فائدہ اٹھاسکتے ہیں۔